Legal Document

Category: 271

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 23 της 23 Ιαν. /1 Φεβρ. 1964 (ΦΕΚ Α΄ 16) «Περί κυρώσεως της μεταξύ Ελλάδος και Ηνωμένων Πολιτειών Αμερικής α) συμφωνίας «περί διευκολύνσεως της ανταλλαγής δικαιωμάτων ευρεσιτεχνίας και τεχνικών πληροφοριών δι’ αμυντικού σκοπούς και β) των ανταλλαγεισών επιστολών επί των συμφωνηθεισών διαδικασιών δια την αμοιβαίαν καταχώρησιν αιτήσεων διεβαθμισμένων διπλωμάτων ευρεσιτεχνίας εις τας Ηνωμένας Πολιτείας Αμερικής και εις την Ελλάδα» Έχοντες υπ’ όψιν: α)Το άρθρον 1 παράγραφος 3 του Νόμου 4325/ 1963 «περί εφευρέσεων αφορωσών την Εθνικήν Άμυναν της Χώρας και τροποποιήσεως του Ν. 2527/1920 «περί διπλωμάτων ευρεσιτεχνίας» (ΦΕΚ 156 Α/1963). β)Την υπ’ αριθ. 837/1963 γνωμοδότησιν του Συμβουλίου Επικρατείας, προτάσει των Ημετέρων επί των Εξωτερικών, Εθνικής Αμύνης και Εμπορίου Υπουργών, απεφασίσαμεν και διατάσσομεν: Σελ. 480 36.Ε.ε.3 Εφευρέσεις αφορώσαι Εθν. Άμυνα Άρθρον 1. Κυρούνται και έχουν πλήρη ισχύν νόμου α) η εν Αθήναις υπογραφείσα την 16ην Ιουνίου 1955 συμφωνία μεταξύ Ελλάδος και Ηνωμένων Πολιτειών Αμερικής περί διευκολύνσεως της ανταλλαγής δικαιωμάτων ευρεσιτεχνίας και τεχνικών πληροφοριών δι’ αμυντικούς σκοπούς» και β) αι ανταλλαγείσαι εν Αθήναις την 26ην Απριλίου 1960 επιστολαί επί των συμφωνηθεισών διαδικασιών δια την αμοιβαίαν καταχώρησιν των αιτήσεων διεβαθμισμένων διπλωμάτων ευρεσιτεχνίας εις τας Ηνωμένας Πολιτείας Αμερικής και την Ελλάδα και ων τα κείμενα μετά του κειμένου των συμφωνηθεισών διαδικασιών έπονται εν πρωτοτύπω εις την αγγλικήν και εν μεταφράσει εις την ελληνικήν. Άρθρον ΥΙΙ Εκάστη των Συμβαλλομένων Κυβερνήσεων θα παρέχη, εφ’ όσον τούτο είναι δυνατόν, εις την ετέραν, τη αιτήσει ταύτης, πάσαν αναγκαιούσαν πληροφορίαν ή απαιτουμένην βοήθειαν επί τω σκοπώ όπως: α)παρέχηται εις τον κάτοχον παρασχεθείσης δι’ αμυντικούς σκοπούς τεχνικής πληροφορίας η δυνατότης προστασίας και διαφυλάξεως οιωνδήποτε δικαιωμάτων, άτινα ούτος τυχόν κέκτηται επί της τεχνικής πληροφορίας και β)καθορίζωνται αι πληρωμαί και αμοιβαί αι πηγάζουσαι εκ της χρήσεως των δι’ αμυντικούς σκοπούς παρεχομένων δικαιωμάτων ευρεσιτεχνίας, και τεχνικών πληροφοριών. Άρθρον ΥΙΙΙ. α)Ο όρος «Τεχνική Πληροφορία» ως χρησιμοποιείται εις την παρούσαν Συμφωνίαν, σημαίνει πληροφορίαν προερχομένην εις αυτόν και εις πρόσωπα έχοντα μετ’ αυτού κοινά έννομα συμφέροντα και μη δοθείσαν εις δημοσιότητα. β)Ο όρος «χρήσις» περιλαμβάνει την υπό μιας των Συμβαλλομένων Κυβερνήσεων, ή δια λογαριασμόν ταύτης, βιομηχανικήν κατασκευήν. γ)Ουδεμία των διατάξεων της παρούσης Συμφωνίας θα έχη εφαρμογήν επί διπλωμάτων ευρεσιτεχνίας αιτήσεων προς λήψιν διπλώματος ευρεσιτεχνίας και τεχνικών πληροφοριών εις τον τομέα της ατομικής ενεργείας. δ)Ουδεμία των διατάξεων της παρούσης Συμφωνίας θα θεωρήται αντικειμένη προς υφισταμένας ή συναφθησομένας μεταξύ των Συμβαλλομένων Κυβερνήσεων συμφωνίας ασφαλείας. Άρθρον ΙΧ. α)Η παρούσα Συμφωνία θέλει ισχύση από της ημερομηνίας της υπογραφής της. β)Αι διατάξεις της παρούσης Συμφωνίας δύνανται να αναθεωρηθώσιν οποτεδήποτε, τη αιτήσει εκατέρας των Συμβαλλομένων Κυβερνήσεων. γ)Η παρούσα Συμφωνία θέλει τερματισθή έξ μήνας μετά την περί τερματισμού ταύτης προειδοποίησιν παρ’ εκατέρας των Συμβαλλομένων Κυβερνήσεων, χωρίς όμως εκ τούτου να θίγωνται υποχρεώσεις και δεσμεύσεις αναληφθείσαι κατ’ εφαρμογήν των όρων της παρούσης Συμφωνίας. Εις πίστωσιν των ανωτέρω οι υπογεγραμμένοι, δεόντως εξουσιοδοτημένοι υπό των οικείων αυτών Κυβερνήσεων, υπέγραψαν την παρούσαν Συμφωνίαν. Εγένετο εις διπλούν, εν Αθήναις τη δεκάτη έκτη Ιουνίου 1955. Νο 355 Αθήναι, 26 Απριλίου 1960 Εξοχώτατε Έχω την τιμήν να αναφερθώ εις την μεταξύ των Κυβερνήσεων ΗΠΑ και Ελλάδος συναφθείσαν Συμφωνίαν περί διευκολύνσεως της ανταλλαγής δικαιωμάτων ευρεσιτεχνίας και τεχνικών πληροφοριών δι’ αμυντικούς σκοπούς την υπογραφείσαν εν Αθήναις την 16ην Ιουνίου 1955, ως και εις τας συνομιλίας μεταξύ των Αντιπροσώπων των δύο Κυβερνήσεών μας, όσον αφορά τας διαδικασίας δια την αμοιβαίαν καταχώρησιν αιτήσεων  Σελ. 482 διεβαθμισμένων διπλωμάτων ευρεσιτεχνίας, συμφώνως προς τους όρους των άρθρων 3 και 6 της ως άνω Συμφωνίας. Επισυνάπτων αντίγραφον των διαδικασιών αίτινες κατηρτίσθησαν κατά την διάρκειαν των ανωτέρω συνομιλιών και εγένοντο αποδεκταί παρά των ως άνω Αντιπροσώπων. Έλαβον ήδη οδηγίας να πληροφορήσω υμάς ότι αι συνημμέναι διαδικασίαι εγένοντο αποδεκταί παρά της Κυβερνήσεως των Η.Π.Α. θα εξετίμων ιδιαιτέρως το γεγονός, εάν ηθέλετε μοι επιβεβαιώσει ότι αύται εγένοντο επίσης αποδεκταί παρά της Κυβερνήσεώς σας. Άμα τη λήψει της τοιαύτης επιβεβαιώσεως, η Κυβέρνησίς μου θα θεωρήση ότι αι ανωτέρω διαδικασίαι θα ρυθμίζωσιν εφεξής την αμοιβαίαν καταχώρησιν αιτήσεων διεβαθμισμένων διπλωμάτων ευρεσιτεχνίας συμφώνως προς τους όρους της προμνησθείσης Συμφωνίας. Δέξασθε, παρακαλώ, Εξοχώτατε, την εκ νέου διαβεβαίωσιν της βαθυτάτης υπολήψεώς μου. Συνημμένως: Αντίγραφον διαδικασιών Προς την Αυτού Εξοχότητα Τον Κύριον Ευάγγελον - Αβέρωφ - Τοσίτσαν. Υπουργόν Εξωτερικών Αθήνας Νο 18977                         Αθήναι, 26 Απριλίου 1960 Εξοχώτατε,  Έχω την τιμήν να γνωρίσω λήψιν της υπό σημερινήν ημερομηνίας επιστολής, σας υπ’ αριθ. 355, διαβιβαζούσης αντίγραφον των διαδικασιών δια την αμοιβαίαν καταχώρησιν αιτήσεων διαβαθμιομένων διπλωμάτων ευρεσιτεχνίας συμφώνως προς τους όρους των άρθρων 3 και 6 της μεταξύ των Κυβερνήσεων ΗΠΑ και Ελλάδος Συμφωνίας περί διευκολύνσεως της ανταλλαγής δικαιωμάτων ευρεσιτεχνίας και τεχνικών πληροφοριών δι’ αμυντικούς σκοπούς. Αι ως άνω διαδικασίαι κατηρτίσθησαν κατά την διάρκειαν προσφάτων συνομιλιών μεταξύ Αντιπροσώπων των δύο Κυβερνήσεων μας, είμαι δε ήδη εις θέσιν να σας επιβεβαιώσω ότι αύται εγένοντο αποδεκταί υπό της Κυβερνήσεώς μου. Η Ελληνική Κυβέρνησις θεωρεί συνεπώς, ότι, άμα τη λήψει της παρούσης επιστολής παρά της Υμετέρας Εξοχότητος, αι ανωτέρω διαδικασίαι θα ρυθμίζωσι εφ’ εξής την αμοιβαίαν καταχώρησιν διεβαθμισμένων διπλωμάτων ευρεσιτεχνίας συμφώνως προς τους όρους της προμνησθείσης Συμφωνίας. Δέξασθε, παρακαλώ, Εξοχώτατε την εκ νέου διαβεβαίωσιν της βαθυτάτης υπολήψεώς μου Προς την Αυτού Εξοχότητα Τον Κύριον Ellis O. Briggs Πρέσβυν των Ηνωμένων Πολιτειών της Αμερικής. Α θ ή ν α ς 36.Ε.ε.3 Εφευρέσεις αφορώσαι Εθν. Άμυνα Διαδικασίαι δια την αμοιβαίαν καταχώρησιν αιτήσεων διαβαθμισμένων διπλωμάτων ευρεσιτεχνίας εις τας Ηνωμένας Πολιτείας της Αμερικής και εις την Ελλάδα. 1.Γενικά Αι κατωτέρω διαδικασίαι θεωρούνται εις εφαρμογήν του άρθρου ΙΙΙ της Συμφωνίας της συναφθείσης μεταξύ της Κυβερνήσεως των Ηνωμένων Πολιτειών της Αμερικής και της Κυβερνήσεως της Ελλάδος περί Διευκολύνσεων Ανταλλαγής Δικαιωμάτων ευρεσιτεχνίας και Τεχνικών Πληροφοριών δια σκοπούς αμύνης, της υπογραφείσης και εν ισχύϊ τεθείσης εις τας 16 Ιουνίου 1955. Ο σκοπός των διαδικασιών τούτων είναι να καταστήσουν ευχερή την καταχώρησιν των αιτήσεων διπλωμάτων ευρεσιτεχνίας περιεχόντων διαβαθμισμένην ύλην αμυντικού ενδιαφέροντος υπό εφευρετών του ενός κράτους εις το έτερον και να παρέχουν εις το τοιούτον έτερον κράτος κατά τρόπον ηγγυημένων την ενδεδειγμένην ασφάλειαν, δια τας εφευρέσεις τας αποκαλυπτομένας δια των τοιούτων αιτήσεων. Αι εν λόγω διαδικασίαι στηρίζονται επί των εξής διασαφηνίσεων όσον αφορά τας βασικάς ανάγκας ασφαλείας. α)Εκάστη Κυβέρνησις, εντός της επικρατείας της, έχει το δικαίωμα να επιβάλη το απόρρητον επί εφευρέσεως τινός παρουσιαζούσης αμυντικόν ενδιαφέρον ην θεωρεί ως περιέχουσαν ύλην διαβαθμισμένου χαρακτήρος. β)Η εξουσία εκάστης Κυβερνήσεως, οσάκις αύτη ενεργεί ως Κυβέρνησις προελεύσεως, να επιβάλλη, να μεταβάλλη ή να ανακαλή διαταγάς περί απορρήτων, θα ασκήται μόνον τη αιτήσει ή τη συναινέσει των επί της εθνικής αμύνης υπευθύνων της εν λόγω Κυβερνήσεως ή συμφώνως προς καθιερωμένα υπό υπηρεσιών εθνικής αμύνης της εν λόγω Κυβερνήσεως κριτήρια. γ)Διαταγαί επιβάλλουσαι το απόρρητο θα ισχύουν επί των περί ου ο λόγος εφευρέσεων και θ’ απαγορεύουν την άνευ εξουσιοδοτήσεως αποκάλυψιν των εν λόγω τμημάτων υπό ολοκλήρου του προσωπικού του λαμβάνοντος γνώσιν τούτων. δ)Θα παρέχωνται τα ενδεδειγμένα μέτρα φυσικής προστασίας εις άπαντα τα Κρατικά Υπουργεία περιλαμβανομένων και των Γραφείων Εφευρέσεων, των χειριζομένων εφευρέσεις αμυντικού ενδιαφέροντος άπαντα δε τα πρόσωπα εις τα Υπουργεία και τα Γραφεία ταύτα τα αναγκαιούντα δια τον χειρισμόν των τοιούτων εφευρέσεων θα έχουν λάβει εξουσιοδότησιν ασφαλείας. ε)Εκάστη Κυβέρνησις θα λάβη άπαντα τα δυνατά μέτρα δια να προλάβη την άνευ εξουσιοδοτήσεως καταχώρησιν αιτήσεων διπλωμάτων ευρεσιτεχνίας εις αλλοδαπήν χώραν δυναμένων να περιέχουν διαβαθμισμένα μέρη αμυντικού ενδιαφέροντος. στ)Άδεια δια την εις αλλοδαπήν καταχώρησιν αιτήσεως διπλώματος ευρεσιτεχνίας περιλαμβάνοντος διαβαθμισμένην ύλην αμυντικού ενδιαφέροντος είναι θέμα παραμένον εις την απόλυτον κρίσιν εκάστης Κυβερνήσεως. ζ)Η παραλήπτρια Κυβέρνησις θα επιθέτη εις την εν λόγω εφεύρεσιν διαβάθμισιν ασφαλείας αντιστοιχούσαν προς την δοθείσαν υπό του Κράτους προελεύσεως και θα λαμβάνη αποτελεσματικά μέτρα παροχής προστασίας ασφαλείας ενδεδειγμένης δια τοιαύτην διαβάθμισιν. η)Οσάκις τας αιτήσεις διπλωμάτων ευρεσιτεχνίας τας καλυπτομένας υπό διαταγής επιβολής απορρήτου τας χειρίζονται πράκτορες διαπραγματευόμενοι ευρεσιτεχνίας ή νομικοί σύμβουλοι ιδιωτών, θα λαμβάνωνται μέτρα χορηγήσεως εξουσιοδοτήσεως ασφαλείας εις τους εν λόγω πράκτορας ή νομικούς Συμβούλους και εις εκείνους εκ των υπαλλήλων των οίτινες ενδέχεται να έχουν αναμιχθή εις τούτο προτού χειρισθούν τοιαύτας αιτήσεις ή πληροφορίας σχετικάς προς την ευρεσιτεχνίαν, θα ληφθούν δε επίσης μέτρα και προς επαρκή αυτών φυσικήν προστασίαν εις τα Γραφεία των. Εφευρέσεις αφορώσαι Εθν. Άμυνα 36.Ε.ε.3 θ)Οσάκις εις έν κράτος έχει επιβληθή το απόρρητον επί εφευρέσεως τινός και έχει λάβει ο εφευρέτης την άδειαν να υποβάλη εις το έτερον των κρατών αίτησιν χορηγήσεως διπλώματος ευρεσιτεχνίας, άπασα η αλληλογραφία η αφορώσα το διαβαθμισμένον τμήμα της εφευρέσεως θα διεκπεραιούται δια της διπλωματικής ή άλλης ασφαλούς οδού. 2.Αιτήσεις προερχόμεναι από τας Ηνωμένας Πολιτείας. Αι κατωτέρω διατάξεις θα ισχύσουν οσάκις αίτησις διπλώματος ευρεσιτεχνίας εις τας Η.Π.Α. έχει τεθή δια σκοπούς αμύνης, εις την κατηγορίαν των απορρήτων τοιούτων δυνάμει των διατάξεων του τίτλου 35 του Κώδικος των Ηνωμένων Πολιτειών, τμήμα 181, ο δε αιτών επιθυμεί να καταχωρίση αντίστοιχον αίτησιν εν Ελλάδι: α)Ο αιτών θα ζητήση δι’ αιτήσεώς του προς τον επί των Διπλωμάτων ευρεσιτεχνίας Επίτροπον των Ηνωμένων Πολιτειών τροποποίησιν της διαταγής περί απορρήτου δια να καταστή δυνατή η εν Ελλάδι καταχώρησις. Η εν λόγω αίτησις θα συντάσσεται συμφώνως προς την παράγραφον 5.5 του Μέρους 5, τίτλου 37 του Κώδικος Ομοσπονδιακών Κανονισμών, αι διατάξεις του οποίου έχουν περιληφθή εις το παρόν. β)Η άδεια καταχωρήσεως μιας αιτήσεως διαβαθμισμένης ευρεσιτεχνίας εις την Ελλάδα υπόκειται εις την υπό του αιτούντος αποδοχήν των εξής. 1.Να θέση εις την διάθεσιν της Ελληνικής Κυβερνήσεως δια σκοπούς αμύνης την εν λόγω εφεύρεσιν καθώς και τας με την εφεύρεσιν ταύτην προς εκτίμησίν της δια σκοπούς αμύνης σχετιζομένας πληροφορίας. 2.Να παραιτηθή οιουδήποτε δικαιώματος αποζημιώσεως λόγω ζημίας ενδεχομένως αναφυησομένης εκ της Ελληνικής Νομοθεσίας ένεκα της εν Ελλάδι απλής επιβολής του απορρήτου επί της εφευρέσεώς του, αλλά να επιφυλάσση εαυτώ παν δικαίωμα ενεργείας δι’ αποζημίωσιν προβλεπόμενον υπό της Ελληνικής Νομοθεσίας λόγω της υπό της Ελληνικής Κυβερνήσεως χρησιμοποιήσεως της εφευρέσεως της αποκαλυπτομένης υπό της αιτήσεως ή δια μη εξουσιοδοτημένην αποκάλυψιν της εφευρέσεως εν Ελλάδι. γ)Μετά την έκδοσιν αδείας καταχωρήσεως εν Ελλάδι, ο αιτών θα υποβάλη τα έγγραφα δια την εις την Ελλάδα εφαρμογήν εις την υπηρεσίαν εκείνην της αμύνης ήτις εξέδωσε την διαταγήν επιβολής του απορρήτου. δ)Η υπηρεσία αμύνης θα διαβιβάση συγχρόνως δια της διπλωματικής οδού τα από τον αιτούντα ληφθέντα έγγραφα, ως εξής: 1.Έν αντίτυπον εις τον Στρατιωτικόν Ακόλουθον, παρά τη εν Ηνωμέναις Πολιτείαις, Ελληνική Πρεσβεία προς χρησιμοποίησιν υπό της Ελληνικής Κυβερνήσεως δια σκοπούς αμύνης, και  2.Έν αντίτυπον εις το αρμόδιον Τμήμα της εν Ελλάδι Αμερικανικής Πρεσβείας. Το προς την εν Ελλάδι Αμερικανικήν Πρεσβείαν διαβιβαστικόν έγγραφον θα γνωστοποιή την διαβάθμισιν ασφαλείας την δοθείσαν εις την εφεύρεσιν εις τας Ηνωμένας Πολιτείας, θα δηλοί ότι η περί ης ο λόγος εφεύρεσις και αι σχετικαί προς αυτήν πληροφορίαι αίτινες εκρίθησαν αναγκαίαι δια την ορθήν εκτίμησιν της εφευρέσεως δι’ αμυντικούς σκοπούς έχουν διαταθεί εις την Ελληνικήν Κυβέρνησιν δια σκοπούς αμύνης και θα δηλοί ότι ο αιτών έχει λάβει την άδειαν να καταχωρήση αντίστοιχον αίτησιν εν Ελλάδι συμφώνως προς τας διατάξεις του τίτλου 35 του Κώδικος των Ηνωμένων Πολιτειών, Τμήμα 184. Θα περιέχη επίσης οδηγίας προς την Πρεσβείαν ίνα εξετάση παρά τοις αρμοδίοις του Ελληνικού Υπουργείου Εθνικής Αμύνης κατά πόσον ο Έλλην Νομικός Σύμβουλος ο υποδεικνυόμενος υπό του αιτούντος έχει λάβει εξουσιοδότησιν ασφαλείας συμφώνως προς τας διατάξεις της υποπαραγράφου 1 (η) ανωτέρω. Σελ.483 ε)Εάν ο υποδεικνυόμενος Νομικός Σύμβουλος δεν έχει εξουσιοδότησιν ασφαλείας, το Ελληνικόν Υπουργείον Εθνικής Αμύνης θα γνωστοποιήση τούτο εις το αρμόδιον τμήμα της Αμερικανικής Πρεσβείας όπερ θα διαβιβάση την πληροφορίαν ταύτην εις την υπηρεσίαν αμύνης των Ηνωμένων Πολιτειών την εκδόσασαν την διαταγήν επιβολής του απορρήτου. Θα καταστή τότε αναγκαία η χορήγησις εξουσιοδοτήσεως ασφαλείας εις τον υποδειχθέντα Νομικόν Σύμβουλον, εάν ο χρόνος το επιτρέπη, ή η υπό του αιτούντος το δίπλωμα ευρεσιτεχνίας επιλογή άλλου Νομικού Συμβούλου και υποβολή του ονόματός του εις την εν Ελλάδι Αμερικανικήν Πρεσβείαν μέσω της υπηρεσίας αμύνης Ηνωμένων Πολιτειών. στ)Μετά την επιλογήν Νομικού Συμβούλου επί διπλωμάτων ευρεσιτεχνίας έχοντος εξουσιοδότησιν ασφαλείας, η Πρεσβεία θα διαβιβάση τα έγγραφα εις τους αρμοδίους του Ελληνικού Υπουργείου Εθνικής Αμύνης οίτινες θα γνωρίσουν εις τον Νομικόν Σύμβουλον επί διπλωμάτων ευρεσιτεχνίας περί της διαθεσιμότητος των εγγράφων προς χειρισμόν των. ζ)Μετά το πέρας του αναγκαίου χειρισμού των εγγράφων υπό του Νομικού Συμβούλου περί διπλωμάτων ευρεσιτεχνίας υπό τον έλεγχον του Ελληνικού Υπουργείου Εθνικής Αμύνης οι αρμόδιοι του Ελληνικού Υπουργείου Εθνικής Αμύνης θα καταχωρήσουν τότε την αίτησιν εις το Ελληνικόν Γραφείον Ευρεσιτεχνιών και θα ανακοινώσουν εις τον Νομικόν Σύμβουλον επί ευρεσιτεχνιών τον αύξοντα αριθμόν και την ημερομηνίας καταχωρήσεως της εν Ελλάδι αιτήσεως. η)Η Ελληνική Κυβέρνησις θα θέση τότε το απόρρητον επί της αιτήσεως. θ)Ο αιτών θα υποβάλη το ταχύτερον δυνατόν εις την αρχήν προελεύσεως τον αύξοντα αριθμόν και την ημερομηνίαν καταχωρήσεως της εν τη αλλοδαπή αιτήσεως. 3.Αιτήσεις προερχόμεναι εξ Ελλάδος. Θα ισχύουν αι κατωτέρω διατάξεις οσάκις ελληνική τις αίτησις χορηγήσεως διπλώματος ευρεσιτεχνίας περιέχουσα διαβαθμισμένην ύλην αμυντικού ενδιαφέροντος έχει λάβει, δια σκοπούς αμύνης, τον χαρακτηρισμόν του απορρήτου βάσει των διατάξεων της Ελληνικής Νομοθεσίας και επιθυμεί ο αιτών να καταχωρήση αντίστοιχον αίτησιν εις τας Ηνωμένας Πολιτείας: α)Ο αιτών θα υποβάλλη εις τον Έλληνα Υπουργόν Αμύνης έγγραφον αίτησιν δι’ ης θα ζητή την άδειαν να καταχωρήση την τοιαύτην αίτησιν εις τας Ηνωμένας Πολιτείας. β)Η άδεια καταχωρήσεως μιας αιτήσεως διαβαθμισμένης ευρεσιτεχνίας εις τας Ηνωμένας Πολιτείας υπόκειται εις την υπό του αιτούντος αποδοχήν των εξής: 1.Να θέση εις την διάθεσιν της Κυβερνήσεως των Ηνωμένων Πολιτειών δια σκοπούς αμύνης την εν λόγω εφεύρεσιν καθώς και τας με την εφεύρεσιν ταύτην προς εκτίμησίν της δια σκοπούς αμύνης σχετιζομένας πληροφορίας. 2)Να παραιτηθή οιουδήποτε δικαιώματος αποζημιώσεως λόγω ζημίας ενδεχομένως αναφυησομένης εκ της Νομοθεσίας των Ηνωμένων Πολιτειών ένεκα της απλής επιβολής του απορρήτου επί της εφευρέσεώς του εις τας Ηνωμένας Πολιτείας αλλά να επιφυλλάση εαυτώ παν δικαίωμα ενεργείας δι’ αποζημίωσιν προβλεπόμενον υπό της Νομοθεσίας των Ηνωμένων Πολιτειών λόγω της υπό της Κυβερνήσεως των Ηνωμένων Πολιτειών χρησιμοποιήσεως της εφευρέσεως της αποκαλυπτομένης υπό της αιτήσεως ή δια μη εξουσιοδοτημένην αποκάλυψιν της εφευρέσεως εν Η.Π.Α.  Σελ.484 36.Ε.ε.3 Εφευρέσεις αφορώσαι Εθν. Άμυνα γ)Μετά την έκδοσιν αδείας καταχωρήσεως εις τας Ηνωμένας Πολιτείας, ο αιτών θα υποβάλη εις το Ελληνικόν Υπουργείον Εθνικής Αμύνης τέσσαρα αντίγραφα της αιτήσεως της υποβληθείσης εις Ηνωμένας Πολιτείας προς απονομήν διπλώματος ευρεσιτεχνίας άπαντα συμφώνως προς τους Ελληνικούς Κανονισμούς Ασφαλείας. δ)Το Ελληνικόν Υπουργείον Εθνικής Αμύνης θα κρατήση ένα αντίγραφον και θα διαβιβάση συγχρόνως δια της διπλωματικής οδού τα από τον αιτούντα ληφθέντα υπόλοιπα έγγραφα ως εξής: 1.Έν αντίγραφον εις τον Στρατιωτικόν Ακόλουθον παρά τη εν Ελλάδι Αμερικανική Πρεσβεία προς χρησιμοποίησιν υπό της Κυβερνήσεως των Ηνωμένων Πολιτειών δια σκοπούς αμύνης, και  2.Δύο αντίγραφα εις τον Στρατιωτικόν Ακόλουθον παρά τη εν ταις Ηνωμέναις Πολιτείαις Ελληνική Πρεσβεία. Το προς τον Στρατιωτικόν Ακόλουθον παρά τη εν ταις Ηνωμέναις Πολιτείαις Ελληνική Πρεσβεία διαβιβαστικόν έγγραφον θα γνωστοποιή την διαβάθμισην ασφαλείας την δοθείσαν εις την εφεύρεσιν ή εις την αίτησιν εν Ελλάδι και θα δηλοί ότι η περί ης ο λόγος εφεύρεσις και αι σχετικαί προς αυτήν πληροφορίαι αίτινες εκρίθησαν αναγκαίαι δια την ορθήν εκτίμησιν της εφευρέσεως δι’ αμυντικούς σκοπούς έχουν διατεθή εις την Κυβέρνησιν των Ηνωμένων Πολιτειών δια σκοπούς αμύνης, συμφώνως προς τας διατάξεις του τίτλου 35 του Κώδικος των Ηνωμένων Πολιτειών Τμήματα 181-188 περιλαμβανομένων. Θα περιέχη επίσης οδηγίας προς τον Στρατιωτικόν Ακόλουθον ίνα εξετάση παρά τω Γραμματεί του Γνωμοδοτικού Συμβουλίου Ευρεσιτεχνιών Ενόπλων Δυνάμεων, Διεύθυνσιν Ευρεσιτεχνιών, Γραφείον του judge Advocate General, Υπουργείον Στρατιωτικών Ουάσιγκτων 25 D.C., κατά πόσον ο Αμερικανός Νομικός Σύμβουλος ή Πράκτωρ ο υποδεικνυόμενος υπό του αιτούντος έχει λάβει εξουσιοδότησιν ασφαλείας συμφώνως προς τας διατάξεις της υποπαραγράφου Ι (η) ανωτέρω. ε)Εάν ο υποδεικνυόμενος Νομικός Σύμβουλος ή Πράκτωρ δεν έχει εξουσιοδότησιν ασφαλείας ο Γραμματεύς του Γνωμοδοτικού Συμβουλίου Ευρεσιτεχνιών Ενόπλων Δυνάμεων θα γνωστοποιήση τούτο εις τον Στρατιωτικόν Ακόλουθον όστις θα διαβιβάση την πληροφορίαν ταύτην εις το Ελληνικόν Υπουργείον Αμύνης. Θα καταστή τότε αναγκαία η χορήγησις εξουσιοδοτήσεως ασφαλείας εις τον υποδειχθέντα Νομικόν Σύμβουλον ή Πράκτορα εάν ο χρόνος το επιτρέπει, ή υπό του αιτούντος το δίπλωμα ευρεσιτεχνίας επιλογή άλλου Νομικού Συμβούλου ή Πράκτορος και υποβολή του ονόματός του εις τον Γραμματέα του Γνωμοδοτικού Συμβουλίου Ευρεσιτεχνιών Ενόπλων Δυνάμεων μέσω του Ελληνικού Στρατιωτικού Ακολούθου. στ)Μετά την επιλογήν Νομικού Συμβούλου ή πράκτορος έχοντος εξουσιοδότησιν ασφαλείας ο Έλλην Στρατιωτικός Ακόλουθος θα διαβιβάση τα έγγραφα εις αυτόν είτε δι’ αυτοπροσώπου παραδόσεώς των εις αυτόν είτε καθ’ οιονδήποτε άλλον τρόπον σύμφωνον προς τους κανονισμούς ασφαλείας των Ηνωμένων Πολιτειών. Ο επιλεγείς Νομικός Σύμβουλος ή Πράκτωρ θα καταχωρήση τότε την αίτησιν εις το Γραφείον Ευρεσιτεχνιών των Ηνωμένων Πολιτειών και θα αποστείλη εις τον Γραμματέα του Γνωμοδοτικού Συμβουλίου Ευρεσιτεχνιών των Ενόπλων Δυνάμεων αντίγραφον της αιτήσεως ως αύτη κατεχωρήθη υπό της Ελληνικής Κυβερνήσεως προς τον αιτούντα την χορήγησιν διπλώματος ευρεσιτεχνίας το χορηγούν εις αυτόν την άδειαν καταχωρήσεως εις τας Ηνωμένας Πολιτείας. ζ)Η Κυβέρνησις των Ηνωμένων Πολιτειών θα θέση τότε το απόρρητον επί της αιτήσεως. 4.Μεταγενέστερα αλληλογραφία μεταξύ αιτούντος και αλλοδαπού Γραφείου Ευρεσιτεχνιών. α)Άπασα η μεταγενεστέρα διαβαθμισμένη αλληλογραφία μεταξύ αιτούντος τινος εξ ενός εκ των Κρατών και του Γραφείου Ευρεσιτεχνιών του ετέρου εξ αυτών θα διεξάγεται δια της αυτής οδού, ως αύτη ωρίσθη και δια την αρχικήν αίτησιν. β.)Αδιαβάθμητοι επίσημοι ανακοινώσεις ως καθορισμός δικαιωμάτων, παράτασις χρονικών ορίων, κλπ., δυνατόν ν’ αποστέλλωνται υπό των Γραφείων ευρεσιτεχνίας απ’ ευθείας προς τον αιτούντα ή προς τον πληρεξούσιον Αντιπρόσωπον αυτού άνευ ειδικών μέτρων ασφαλείας. 5.Άρσις απορρήτου. α)Το απόρρητον θα αίρεται μόνον τη αιτήσει της Κυβερνήσεως προελεύσεως. β)Η Κυβέρνησις προελεύσεως θα προειδοποιή την ετέραν τοιαύτην τουλάχιστον προ έξ εβδομάδων περί της προθέσεως της άρσεως του απορρήτου και θα λαμβάνη υπ’ όψιν της, όσο το δυνατόν περισσότερον, οιασδήποτε παραστάσεις γενομένας υπό της ετέρας Κυβερνήσεως, κατά την περίοδον ταύτην. 6.Ανακοινώσεις μεταβολών εις την Νομοθεσίαν και εις τους Κανονισμούς. Εκάστη Κυβέρνησις θα ανακοινή άνευ καθυστερήσεως εις την ετέραν οιανδήποτε μεταβολήν εις την Νομοθεσίαν της ή εις τους κανονισμούς της επηρεάζουσαν τας διαδικασίας ταύτας. Άρθρον 2. Πάσα αναθεώρησις της εν άρθρω 1 κυρουμένης συμφωνίας και των διαδικασιών, γίνεται κατόπιν κοινής συμφωνίας μεταξύ των Ηνωμένων Πολιτειών Αμερικής και Ελλάδος αιτήσει μιας των συμβαλλομένων Κυβερνήσεων και κυρούτα δια Βασιλικού Διατάγματος εκδιδομένου προτάσει των Υπουργών Εξωτερικών, Εθνικής Αμύνης και Εμπορίου. Συμφωνία περί Διευκολύνσεως της Ανταλλαγής Δικαιωμάτων Ευρεσιτεχνίας και Τεχνικών  Πληροφοριών δι’ Αμυντικούς Σκοπούς. Η Κυβέρνησις της Ελλάδος και η Κυβέρνησις των Ηνωμένων Πολιτειών της Αμερικής. Επιθυμούσαι γενικώς όπως υποβοηθήσωσι την παραγωγήν εφοδίων και υλικών αμύνης, δια της διευκολύνσεως και επιταχύνσεως της ανταλλαγής δικαιωμάτων ευρεσιτεχνίας και τεχνικών πληροφοριών και Αποδεχόμεναι ότι τα δικαιώματα ιδιωτών κατόχων διπλωμάτων ευρεσιτεχνίας και τεχνικών πληροφοριών θα έδει να αναγνωρίζωνται πλήρως και να προστατεύωνται συμφώνως προς τους επί τοιούτων εφαρμοζομένους νόμους. Συνεφώνησαν επί των ακολούθων: Άρθρον Ι. Εκάστη των Συμβαλλομένων Κυβερνήσεων, οσάκις τούτο είναι δυνατόν, άνευ περιορισμού ή παρεμποδίσεως της αμυντικής παραγωγής, θα διευκολύνη την δι’ αμυντικούς σκοπούς χρήσιν δικαιωμάτων ευρεσιτεχνίας και θα ενθαρρύνη την κυκλοφορίαν και χρήσιν των υπό ιδιωτών κατεχομένων τεχνικών πληροφοριών, ως αύται καθορίζονται εις το άρθρον ΥΙΙΙ. α)δια της χρησιμοποιήσεως των υφισταμένων πάσης φύσεως εμπορικών σχέσεων μεταξύ του κατόχου τοιούτων δικαιωμάτων ευρεσιτεχνίας και τεχνικών πληροφοριών και εκείνων οίτινες, εις την ετέραν χώραν, έχουσι το δικαίωμα χρήσεως των περί ων πρόκειται δικαιωμάτων ευρεσιτεχνίας και τεχνικών πληροφοριών, και  β)μη υπαρχουσών τοιούτων σχέσεων, δια της συστάσεως τοιούτων μεταξύ του κατόχου και του έχοντος το δικαίωμα χρήσεως εις την ετέραν χώραν, υπό την προϋπόθεσιν ότι, προκειμένου περί εμπιστευτικής φύσεως πληροφοριών, οι νόμοι και αι ανάγκαι ασφαλείας αμφοτέρων των Κυβερνήσεων επιτρέπουν παρομοίας συμφωνίας, και υπό την πρόσθετον προϋπόθεσιν, ότι οι όροι των τοιούτων συμφωνιών θα υπόκεινται εις τους ισχύοντας νόμους των δύο χωρών. Άρθρον ΙΙ. Οσάκις, δι’ αμυντικούς σκοπούς, θα παρέχηται υπό της μίας των Συμβαλλομένων Κυβερνήσεων προς την ετέραν, τεχνική τις πληροφορία μόνον προς κατατοπισμόν ταύτης, τούτου συμφωνουμένου κατά τον χρόνον της παροχής της πληροφορίας, η δεχομένη την τεχνικήν πληροφορίαν Κυβέρνησης θα χειρίζηται ταύτην ως εμπιστευτικώς παρασχεθείσαν και θα καταβάλλη πάσαν προσπάθειαν όπως εξασφαλισθή η μη χρησιμοποίησις της πληροφορίας ταύτης καθ’ οιονδήποτε τρόπον δυνάμενον να παραβλάψη τα δικαιώματα του έχοντος την κυριότητα αυτής δια την απόκτησιν σχετικού διπλώματος ευρεσιτεχνίας ή άλλης, αναλόγου, νομίμου προστασίας. Άρθρον ΙΙΙ. Οσάκις, η δια συμπεφωνημένης διαδικασίας παρεχομένη, δι’ αμυντικούς σκοπούς, υπό μιας των Συμβαλλομένων Κυβερνήσεων προς την ετέραν, τεχνική πληροφορία αποκαλύπτει εφεύρεσιν αποτελούσαν το αντικείμενον διπλώματος ευρεσιτεχνίας, ή αιτήσεως προς απόκτησιν διπλώματος ευρεσιτεχνίας τηρουμένης απορρήτου εν τη χώρα της προελεύσεως αυτής, θα παρέχηται παρομοία μεταχείρισις εις αντίστοιχον αίτησιν διπλώματος ευρεσιτεχνίας υποβαλλομένην εις την ετέραν χώραν. Άρθρον ΙΥ. α)Εν η περιπτώσει, τεχνική πληροφορία ανήκουσα εις ιδιώτην,  1.έχει ανακοινωθή υπό του κατόχου αυτής ή εξ ονόματος τούτου, εις την Συμβαλλομένην Κυβέρνησιν της χώρας ης ούτος έχει την εθνικότητα, και 2.αποκαλύπτεται αύτη, ακολούθως, δι’ αμυντικούς σκοπούς, υπό της Κυβερνήσεως ταύτης εις την ετέραν των Συμβαλλομένων Κυβερνήσεων και χρησιμοποιείται ή αποκαλύπτεται υπό της τελευταίας ταύτης άνευ ρητής ή εξυπακουομένης συγκαταθέσεως του κατόχου αυτής, αι Συμβαλλόμεναι Κυβερνήσεις συμφωνούν ότι εις τας περιπτώσεις εις τας οποίας καταβάλλεται εις τον κάτοχον αυτής αποζημίωσις υπό της Συμβαλλομένης Κυβερνήσεως, ήτις το πρώτον έλαβε την πληροφορίαν, η τοιαύτη καταβολή δεν θέλει παραβλάψη οιανδήποτε συμφωνίαν μεταξύ των δύο Κυβερνήσεων, ως προς την εκατέρωθεν ανάληψιν της υποχρεώσεως προς αποζημίωσιν. Η βάσει του άρθρου ΥΙ της παρούσης συμφωνίας συνιστωμένη Επιτροπή Τεχνικής Ιδιοκτησίας, θέλει συζητή και προβαίνη εις συστάσεις επί των τοιούτων συμφωνιών προς αμφοτέρας τας Κυβερνήσεις. β)Οσάκις, δι’ αμυντικούς σκοπούς, τεχνική τις πληροφορία τίθεται υπό προσώπου έχοντος την εθνικότητα μιας των Συμβαλλομένων Κυβερνήσεων εις την διάθεσιν της ετέρας Κυβερνήσεως, τη αιτήσει της τελευταίας ταύτης, και, εν συνεχεία, γίνεται χρήσις ή αποκάλυψις της περί ης πρόκειται πληροφορίας, δι’ οιονδήποτε αμυντικόν ή μη, σκοπόν, η δεχομένη την πληροφορίαν Κυβέρνησις θέλει λάβη, τη αιτήσει του κατόχου ταύτης, άπαντας τα εκ της νομοθεσίας της δυνατά μέτρα, προς παροχήν ταχείας, δικαίας και ουσιαστικής αποζημιώσεως δια την τοιαύτην χρήσιν ή αποκάλυψιν εν ω μέτρω θα εδικαιούτο εις τούτο ο κάτοχος της πληροφορίας βάσει της σχετικής νομοθεσίας. Άρθρον Υ. Οσάκις μία των Συμβαλλομένων Κυβερνήσεων ή νομικόν τι πρόσωπον ή οργανισμός ανήκων εις αυτήν ή ελεγχόμενος παρά ταύτης, κατέχει εφεύρεσιν ή έχει το δικαίωμα παροχής αδείας χρησιμοποιήσεως ταύτης, η εφεύρεσις δε αύτη χρησιμοποιείται υπό της ετέρας Κυβερνήσεως δι’ αμυντικούς σκοπούς, η χρησιμοποιούσα την εφεύρεσιν Κυβέρνησις θα έχη το δικαίωμα να χρησιμοποιή ταύτην ανεξόδως, πλην εν ω μέτρω υφίσταται τυχόν υποχρέωσις έναντι του μετ’ ανεγνωρισμένων επ’ αυτής συμφερόντων ιδιώτου, κατόχου της εφευρέσεως. Άρθρον ΥΙ. Εκάστη των Συμβαλλομένων Κρατών θα ορίση αντιπρόσωπον αυτής ίνα ούτος, ομού μετά του αντιπροσώπου της ετέρας Κυβερνήσεως, αποτελέση Επιτροπήν Τεχνικής Ιδιοκτησίας. Της Επιτροπής ταύτης αρμοδιότης θα είναι: α)Να εξετάζη και να προβαίνη εις συστάσεις επί αφορώντων το αντικείμενον της παρούσης συμφωνίας ζητημάτων άτινα ήθελον τεθή υπ’ όψιν αυτής παρ’ εκατέρας των Συμβαλλομένων Κυβερνήσεων. β)Να προβαίνη εις συστάσεις προς τας Συμβαλλομένας Κυβερνήσεις επί οιουδήποτε, παρ’ εκατέρας αυτών τιθεμένου υπ’ όψιν αυτής ζητήματος σχετικού προς δικαιώματα ευρεσιτεχνίας και τεχνικάς πληροφορίας, εν σχέσει προς το πρόγραμμα αμοιβαίας αμύνης. γ)Να παρέχη, οσάκις ενδείκνυται, την συνδρομήν αυτής εις διαπραγματεύσεις εμπορικών ή άλλης φύσεως συμφωνιών, περί της χρήσεως δικαιωμάτων ευρεσιτεχνίας και τεχνικών πληροφοριών εν τω προγράμματι αμοιβαίας αμύνης. δ)Να λαμβάνη σημείωμα των οικείων εμπορικής ή άλλης φύσεως συμφωνιών περί της χρήσεως δικαιωμάτων ευρεσιτεχνίας και τεχνικών πληροφοριών εν τω προγράμματι αμοιβαίας αμύνης και να κατατοπίζηται οσάκις τούτο είναι αναγκαίον επί των απόψεων των δύο Κυβερνήσεων, ως προς το αποδεκτόν τοιούτων συμφωνιών. ε)Να υποβοηθή, οσάκις ενδείκνυται, την χορήγησιν αδειών και να προβαίνη, οσάκις παρίσταται προς τούτο ανάγκη, εις συστάσεις ως προς την πληρωμήν αποζημιώσεων δι’ εφευρέσεις χρησιμοποιουμένας εν τω προγράμματι αμοιβαίας αμύνης. στ)Να ενθαρρύνη σχέδια τεχνικής συνεργασίας μεταξύ των υπηρεσιών των Ενόπλων Δυνάμεων των δύο Συμβαλλομένων Κυβερνήσεων και να διευκολύνη την συναφή χρήσιν δικαιωμάτων ευρεσιτεχνίας και τεχνικών πληροφοριών. ζ)Να ασκή μόνιμον εποπτείαν εφ’ όλων των ζητημάτων των αφορώντων την χρησιμοποίησιν δια τους σκοπούς του προγράμματος αμοιβαίας αμύνης όλων των εφευρέσεων αίτινες εμπίπτουν ή ήθελον εμπέση μελλοντικώς εις τας διατάξεις του άρθρου Υ. η)Να προβαίνη εις συστάσεις προς τας Συμβαλλομένας Κυβερνήσεις, είτε εις ειδικάς περιπτώσεις είτε γενικώς, επί του τρόπου καθ’ ον θα ήτο δυνατόν να θεραπευθώσιν αι τυχόν υφιστάμεναι ασυμφωνίαι μεταξύ των νομοθεσιών των δύο χωρών των διεπουσών τας αποζημιώσεις ή άλλως πως αφορωσών τας δι’ αμυντικούς σκοπούς χρησιμοποιουμένας τεχνικάς πληροφορίας. Εφευρέσεις αφορώσαι Εθν. Άμυνα 36.Ε.ε.3 Σελ.481